Държавен вестник, бр. 63, 2020 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  63
ВЪРХОВЕН 
АДМИНИСТРАТИВЕН СЪД
РЕШЕНИЕ № 17460 
от 19 декември 2019 г.
по административно дело № 3316 от 2019 г.
Върховният административен съд на Репуб­
лика България – първо отделение, в съдебно 
заседание на четвърти декември две хиляди 
и деветнадесета година в състав: председа-
тел: Милена Златкова, членове: Благовеста 
Липчева, Таня Комсалова, при секретар Жо-
зефина Мишева и с участието на прокурора 
Георги Христов изслуша докладваното от 
председателя Милена Златкова по адм. дело 
№ 3316/2019 г.
Производството е по реда на чл. 185 – 196 от 
Административнопроцесуалния кодекс (АПК).
Образувано е по жалбата на Диан Десков 
Десков с адрес: Сливен, ул. Конда войвода 
№ 4, ап. 2, Бетина Данаил Дикова с адрес: 
Плевен, ж.к. Дружба, бл. 319А, вх. В, ет. 1, 
ап. 3, и Георги Ганчев Костадинов с адрес: 
Ардино, община Кърджали, ул. София № 4, 
вх. А, ет. 4, ап. 13, подадена чрез процесуалния 
им представител адв. Мирослав Неврокоп-
ски, против Наредба № Н-1 от 14.01.2013 г. за 
реда и начина за изчисляване на разходите 
за издръжка, обучение, квалификация и/или 
преквалификация на военнослужещите от 
Министерството на отбраната, структурите на 
пряко подчинение на министъра на отбраната 
и Българската армия във връзка с възстановя-
ването им в случаите по чл. 260, ал. 1, 2 и 3 
от Закона за отбраната и въоръжените сили 
на Република България, издадена от минис-
търа на отбраната, обнародвана в ДВ, бр. 8 
от 29.01.2013 г. (Наредба № Н-1 от 2013 г.).
С жалбата се оспорва цялата наредба. Изла-
гат се доводи за нейната незаконосъобразност 
поради: 1. нарушаване на принципите на обос-
нованост, стабилност, откритост и съгласува-
ност, тъй като съставителят на проекта не е 
изпълнил задължението си по чл. 26, ал. 2 от 
Закона за нормативните актове (ЗНА) преди 
внасянето му за издаване от компетентния 
орган да го публикува на интернет страницата 
на съответната институция заедно с мотивите, 
съответно доклада, като на заинтересованите 
лица се предоставя най-малко 14-дневен срок 
за предложения и становища; 2. несъгласуване 
на проекта с Министерския съвет; 3. липса 
на оценка на въздействието; 4. нарушаване 
на Конвенцията за защита на правата на чо-
века и основните свободи; 5. противоречие 
с Директива 2000/78/ЕО за създаване на ос-
новна рамка за равно третиране в областта 
на заетостта и професиите относно равното 
третиране на работното място. Претендира се 
отмяна на Наредба № Н-1 от 2013 г., издадена 
от министъра на отбраната.
Ответникът – министърът на отбраната, 
оспорва жалбата чрез процесуалния си пред-
ставител юрк. Георгиева и заявява искане 
тя да бъде отхвърлена като неоснователна, 
както и да му се присъди юрисконсултско 
възнаграждение.
Представителят на Върховната админи-
стративна прокуратура дава мотивирано 
заключение за допустимост и основателност 
на жалбата.
По допустимостта на оспорването:
Член 187, ал. 1 АПК регламентира, че 
оспорването на подзаконовите нормативни 
актове (изцяло или в отделни техни разпоредби 
съобразно чл. 185, ал. 2 АПК) не е ограничено 
във времето. Член 186, ал. 1 АПК изисква 
наличие на правен интерес от оспорването 
като задължителна предпоставка за неговата 
допустимост. Същият е налице, когато нор-
мативният акт засяга или застрашава или би 
могъл да засегне права, свободи или законни 
интереси на граждани, организации и органи. 
Необходимо е следователно оспорващият да е 
подчинен на оспорените от него правни норми 
от подзаконовия нормативен акт.
Според чл. 1 от наредбата тя определя реда 
и начина за изчисляване на разходите за:
1. издръжка, обучение, квалификация и/или 
преквалификация на военнослужещите с цел 
възстановяването им при прекратяване на пра-
воотношението по изпълнение на военна служ-
ба на основанията, посочени в чл. 260, ал. 1 
от Закона за отбраната и въоръжените сили 
на Република България (ЗОВСРБ), пропорцио-
нално на неизпълнения първоначален и/или на 
неизпълнените удължени срокове на военната 
служба;
2. издръжка и обучение на курсантите, 
отстранени от обучение по реда, определен с 
правилниците на висшите военни училища, 
или напуснали по собствено желание по вре-
ме на обучението, с цел възстановяването им 
съгласно чл. 260, ал. 2 ЗОВСРБ за периода, в 
който са били обучавани;
3. издръжка и обучение на кадетите, от-
странени от обучение по реда, определен с 
правилниците на висшите военни училища, 
или напуснали по собствено желание по вре-
ме на обучението, с цел възстановяването им 
съгласно чл. 260, ал. 3 ЗОВСРБ за периода, в 
който са били обучавани.
От страна на жалбоподателя Диан Десков 
Десков са представени: Договор за кадрова 
военна служба № 661/30.08.2007 г. със срок 
15 години (5 години обучение в НВУ „Васил 
Левски“ и 10 години изпълнение на кадровата 
военна служба след завършване на обуче-
нието); Договор за военна служба № 1-25-
36/254/26.05.2010 г. за обучение в НВУ „Васил 
Левски“ и последващо изпълнение на военна 
служба за срок от 12 години и 3 месеца (2 
години и 3 месеца обучение и 10 години из-
пълнение на военна служба); Заповед № КВ-151